In nomine Verbi incarnati. Notum sit omnibus fidelibus cristianis ejus cruore redemptis, quod ego Vuichardus, divina tactus miseratione, simulque reminiscens peccatorum meorum enormitatem, dono Deo et sanctis apostolis ejus Petro et Paulo, et ad locum Cluniacum, quem domnus Maiolus, venerabilis pater, regere videtur, quandam ecclesiam in honore sanctæ Dei genitricis Mariæ dicatam, quæ est in pago Lugdunensi, ac in villa Celsiaco sitam super fluvium Arderiam, cum omnibus suis apenditiis, campis scilicet, pratis, silvis, aquis, farinaris, pascuis, exitibus et regressibus, cultum et incultum, quæsitum et adquirendum, totum ad integrum, et quicquid ad ipsam ecclesiam aspicit vel aspicere videtur, a die presenti et in reliquo futuro tempore, pro animæ meæ remedio et patris ac matris atque fratris mei Unfredi, necnon etiam amitæ meæ Sieburgis, quæ mihi hanc eclesiam delegavit, et faciant rectores supradicti monasterii exinde in omnibus quicquid facere voluerint. Si quis autem contra hujus donationis cartam calumniam inferre voluerit, primitus iram Dei omnipotentis et sanctorum apostolorum Petri et Pauli incurrat et cum Juda traditore Domini, cum Datan etiam et Abiron sit par[s] ejus, nisi emendaverit; cogente etiam potestate, auri libras V persolvat et inantea firma et stabilis permaneat, stipulatione subnixa. S. Vuichardi qui fieri et firmare rogavit. S. Unfredi, fratris ejus. Benzo, sacerdos, subscripsit. S. Arulfi. S. Tancradi. S. Maalberti. S. Landrici. S. Rodlanni. S. Ardradi. S. Heldini. S. item Arulfi. S. Gisoni. S. Vuidoni. S. Annoni. S. Arnaldi. S. Tegrini. Data mense februario, anno XXX Cohunradi regis. Rothardus scripsit, ad vicem cancellarii.